b'\n_START_ARTICLE_\nLicej\n_START_PARAGRAPH_\nLicej ili Liceum (gr\xc4\x8d.:\xce\x9b\xcf\x8d\xce\xba\xce\xb5\xce\xb9\xce\xbf\xce\xbd, Likejon) bila je filozofska \xc5\xa1kola u anti\xc4\x8dkoj Ateni, koju su utemeljili Aristotel i peripatetici. Licej se smatra kolijevkom zapadnja\xc4\x8dke znanosti i filozofije. Zgrada \xc5\xa1kole je dobilo ime po hramu posve\xc4\x87enom Apolonu Likejskom i postoji jo\xc5\xa1 od 6. stolje\xc4\x87a pr. Kr., dok je Aristotel osnovao svoju poznatu \xc5\xa1kolu tek 335. pr. Kr._NEWLINE_\xc5\xa0kolu je uni\xc5\xa1tio rimski general Lucije Kornelije Sula (lat.:Lucius Cornelius Sulla) 86. pr. Kr. Nije poznato kada se ugasio rad \xc5\xa1kole, ali je lokacija \xc5\xa1kole ostala nepoznata sve do 1996. kada je slu\xc4\x8dajno otkrivena tijekom priprema temelja za novi Muzej suvremene umjetnosti._NEWLINE_U novije doba licej se koristi kao naziv za srednje \xc5\xa1kole u nekoliko dr\xc5\xbeava. U Francuskoj se tako nazivaju dr\xc5\xbeavne srednje \xc5\xa1kole s internatom, dok je u Italiji ovo naziv za gimnaziju. Naziv se upotrebljava jo\xc5\xa1 u Austriji, Belgiji i Rumunjskoj, a tako su se nazivale i neke djevoja\xc4\x8dke srednje \xc5\xa1kole (gimnazije) u Hrvatskoj.'